Ағымдағы жылды нәтижелі аяқтаған ОҚО-ның ауылшаруашылығы алдағы жылдан зор үміт күтеді
"Ағымдағы жылды нәтижелі аяқтаған ОҚО-ның ауылшаруашылығы алдағы жылдан зор үміт күтеді" | "https://abai.kz/post/48988"
TITLE: Ағымдағы жылды нәтижелі аяқтаған ОҚО-ның ауылшаруашылығы алдағы жылдан зор үміт күтеді
URL: https://abai.kz/post/48988
META: "Ағымдағы жылды нәтижелі аяқтаған ОҚО-ның ауылшаруашылығы алдағы жылдан зор үміт күтеді" | "https://abai.kz/post/48988"
DATE: 25.12.2016
AUTHOR(s): Абай-Ақпарат
TOTAL WORDS: 152
TEXT: Abai.kz ақпараттық порталының тілшісіне Оңтүстік Қазақстан облысындағы ауыл шаруашылығы бағытында атқарылған жұмыстарды баяндаған облыс әкімінің орынбасары Сапарбек Тұяқбаев өңірде 80 мыңға жуық агроқұрылымдар жұмыс жасап жатқанын мәлімдеді. «Биыл масақты дақылдар 195 мың га. жерге егілді. Оның ішінде күздік бидай 144,8 мың га, күздік арпа 2,4 мың га, жаздық бидай 12 мың га, жаздық арпа 35,8 мың га құрады. Егілген масақты дақылдардың әр гектарына 22 центнерден жалпы 430 мың тонна өнім жиналады»,- деді жыл соңындағы жинақ деректері қорыта сөйлеген С.Тұяқбаев. Тұяқбаев мырзаның сөзіне қарағанда, өңірде астық ору науқанында 1060 комбайн мен 45 машина-тракторлық станциялар қызмет көрсетіпті. Ал агротехникалық талаптардың сақталып, жаңа технологиялардың қолдануы мен мемлекет тарапынан дер кезінде берілген қолдаулардың арқасында биылғы жылы астықтың мол өнімін өсіруге қол жеткізген. -      Биылғы толағай табыстың жалғасын келер жылдан да күтеміз. Өйткені, ауылшаруашылығы бағытанда алынатын өнімді ауыл шаруашылығы өміріне еніп жатқан жаңа технологиялармен игеру біздің облыста жолға қойылып келе жатыр, - дейді Сапарбек Тұяқбаев мырза. Абай-ақпарат
